བོད་གངས་ཅན་ལྗོངས་སུ་ནང་པའི་ཆོས་དེ་དར་ཁྱབ་བྱུང་ནས་བཟུང་ནས་ཆོས་ལུགས་ཀྱིས་མཆོད་ཁང་དང་ཆོས་པ་ཙམ་ལས་བརྒལ་ནས་བོད་མི་བྱིངས་ཀྱི་སྒོ་གསུམ་གྱི་གོ་སར་ཡོད་ཚད་བཙན་འཛུལ་བྱས་ཡོད།ལེགས་ཉེས་ཀྱི་དབྱེ་བ་འབྱེད་བྱེད་དེ་ནང་ཆོས་ཁོ་ནས་ཚད་འཇལ་འབྱེད་དགོས་པར་ཆགས་ཡོད།།ནམ་རྒྱུན་འཚོ་བའི་ཁྲོད་ཆོས་ཀྱི་བསླབ་བྱ་དང་མཐུན་པའི་བྱ་བ་ཞིག་ཕྱིན་མི་རང་ཉིད་ཀྱི་སྒོ་གསུམ་གྱི་བག་ཕེབས་ལ་མིག་མཐོང་ལག་ཟིན་གྱི་དོ་ཕོག་ཇི་ལྟར་བྱུང་ཡང་ཇི་མི་སྙམ་པར་སྤྲོ་བ་ངང་ནས་འཇུག་རྐྱང་རེད་ལ།ཆོས་ཀྱི་བསླབ་ཁྲིམས་ལས་བརྒལ་བའི་མིག་མཐོང་ལག་ཟིན་གྱི་ཞིམ་པོ་མངར་མོ་ཇི་ལྟར་ཕྲད་ན་ཡང་འཕྲལ་བདེ་ཞེས་པའི་ཚིག་གིས་བསྙད་ནས་དེ་ཙམ་དགའ་མོས་དང་སྤྲོ་བ་མི་བྱེད་།